Het nog altyd 'n sagte plekkie vir Lanzerac, omdat ons huis op Stellenbosch maar so vyf minute ver van die plek af was en ons gereeld daar rondgeloop het.
Skynbaar vernoem na 'n slagyster vir wolwe wat op die plaas ontdek is.🤔 Maar, geen wolwe nog ooit gewaar nie, net so nou en dan 'n luiperd.
Het ou Willem Adriaan van der Stel ons nie darem 'n guns gedoen toe hy Vergelegen in 1700 begin het nie? Sê van die man wat jy wil, maar hy het darem vir ons 'n gawe nalatenskap nagelaat.
'n Versnit van Chardonnay en Pinot Noir word gewoonlik deur die Krone-familie vir die maak van Methode Cape Classique vonkelwyn gebruik, maar in hierdie geval het hulle dit 'n "stil wyn" gemaak, nie 'n borrel in sig.
Die Chardonnay bring die gebruiklike sitrus, suurlemoen en lemmetjie en die Pinot die bessie. Heerlik en vrugtig, ook op die neus.